**Időrendi tájékoztató**

2013. július 1:

Nemzetgazdasági Minisztérium elkészíti Magyarország Partnerségi Megállapodása a 2014- 2020-as fejlesztési időszakra munkaanyagot. Az anyag tartalmazza a CLLD és Leader összekapcsolásának lehetőségét, továbbá azt, hogy új Leader csoportok szervezésére lesz szükség. 101. oldal

2013. szeptember 30:

Vidékfejlesztési Minisztérium kiadja AZ EURÓPAI MEZŐGAZDASÁGI VIDÉKFEJLESZTÉSI ALAP (EMVA) FORRÁSAINAK FELHASZNÁLÁSÁRA 2014-2020 közötti munkaanyagát. Az anyag tartalmazza a Leader- CLLD- TOP programok kapcsolatát, a fejlesztés politika összehangolásának szükségességét.

2013. október 17:

megjelenik a Terület és Településfejlesztési Operatív Program az NFÜ honlapján, mely tartalmazza a CLLD szervezetek támogatását, melyek a Leader csoportok továbbfejlesztett változatai, nem csak Vidékfejlesztési forrást kezelnek.

2013. november 15:

a Balaton Fejlesztési Tanács közzéteszi a BKÜ hosszú távú területfejlesztési koncepcióját. (Marcali a BKÜ területhez is tartozik, semmi köze nincs Csurgóhoz)

2013. november 28:

megjelennek a TOP-hoz kapcsolódó tájékoztató előadások, melyet a Nemzetgazdasági Minisztérium készített el. Az előadásokban az egyes pályázati forrásokhoz, elosztási mechanizmusokhoz már összegeket is rendelnek.

2013. december 19:

a Megyei Önkormányzat elfogadja a Megye Területfejlesztési koncepcióját, mely kiemelt figyelmet fordít a járásközpont város és környékének fejlesztésére, az indoklás szerint a járásközpont város fejlődése tudja magával húzni környékének fejlesztését.

Minden tervezési dokumentum város és térségének fejlesztéséről beszél, a megyei fejlesztési terv külön is kiemeli, hogy a járásközpont városnak a környező települések felé kell szolgáltatást nyújtani, mind a közigazgatásban, mind a szolgáltatások, kereskedelem, oktatás területén.

2014. január 3:

A Magyar Közlönyben megjelenik az Országos Fejlesztési és Területfejlesztési koncepció. Cél:

* „***Szükséges a város és vidéke szintű tervezés kialakítása, és a városrégió szintű tervezés bevezetése a komplex programok terén, valamint ezek integrálása és egyeztetése a megyei szintű tervezésbe és programozásba, a megvalósítás feltételeinek és elemeinek biztosítása, a monitoring rendszer kialakítása.”***
* ***„A területfejlesztés és -rendezés, valamint a településfejlesztés és –rendezés szakmai és hierarchikus rendszerének jogszabályi harmonizációja (beleértve a régiós, megyei és kistérségi szinteket is), valamint az egyes munkarészek elkészítéséhez szükséges tervezői jogosultság jogszabályi pontosítása.”***

2014. január 15:

Megjelenik Somogy Megye Területfejlesztési Koncepciója:

A prioritás keretében tervezett beavatkozások (intézkedések) indikatív listája:

* A városok és városkörnyékük összehangolt komplex fejlesztését szolgáló integrált városfejlesztési stratégiák megvalósításának támogatása, gazdasági, turisztikai, kulturális, sport, szolgáltató szerepkörök integrált fejlesztése.
* A járásközpontok térségi szolgáltatást nyújtó funkcióinak erősítését szolgáló fejlesztések támogatása

2014. január 23:

Képviselőtestület felkéri a Polgármestert a Helyi Akciócsoportra vonatkozó tárgyalások megkezdésére, lefolytatására, melynek területe a területfejlesztési törvény, a tervezési dokumentumok alapján a marcali kistérség. Előterjesztésben hivatkozott dokumentumok:

* a Terület és Településfejlesztési Operatív Program
* Országos Fejlesztési és Területfejlesztési koncepció
* Somogy Megye Területfejlesztési koncepciója

2014. január 30:

Társulási Tanács dönt a Helyi Akciócsoport létrehozásáról. Az előterjesztés hivatkozik a testületi előterjesztésben megjelölt dokumentumokra. A határozat felkéri a térség polgármestereit, hogy csatlakozzanak az új akciócsoporthoz.

2014. február 6:

megjelenik az EMVA Társfinanszírozású intézkedések Irányító Hatóságának 5/2014 (II.6.) közleménye, mely tartalmazza a 2014- 2020 közötti programozási időszakra történő felkészülés feladatait, valamint annak szabályozását, hogy újonnan alakuló egyesületek hogyan válhatnak elismert Helyi Akciócsoporttá.

2014. február 7:

meghívó került kiküldésre a járás polgármestereinek a 2014. február 10-én tartandó Megyei Önkormányzat által szervezett területfejlesztési workshop rendezvényre. A meghívóban jelezésre került, hogy a program keretében egyeztetést, tisztázó megbeszélést kezdeményezünk a Helyi Akciócsoportok megalakulásáról. (a környék településeinek mi küldtük a meghívót a megyei rendezvényre is, mert a megye adminisztratív okokból február 7-ig nem tudta megtenni.)

2014. február 10:

a megtartott egyeztetést követően a járás polgármesterei számára elektronikus levélben újabb megkeresés került kiküldésre, melyben jeleztük a Helyi Akciócsoport megalakításához szükséges eljárásrendet, valamint a csatlakozás feltételeit. Az egyeztetésen részt vett Jakó Gergely.

2014. február 12:

Mesztegnyőn újabb egyeztetésre került sor, mely a jelenleg működő Helyi Akciócsoportok képviselőivel eredménytelennek bizonyult. A megbeszélésen részt vett Jakó Gergely is.

2014. február 17:

Levél Búsi Lajos IH vezetőnek, melyben ismertetjük a kialakult helyzetet, és a következő kérdéseket vetettük fel:

***„A területi folytonosság a létrejövő tervezési területen biztosított, azonban vannak olyan települések, melyek az újonnan létrejövő HFS terület és a megye- járás határ közé ékelődtek és egyelőre nem kívánnak csatlakozni az új Helyi Akciócsoporthoz. Ebben az esetben ki, melyik Irányító Hatóság dönt a települések besorolásáról, illetve milyen rendező elv van a területi folytonosság biztosítására?***

***Az új HFS elismerése kapcsán számos településen felmerült, mi történik akkor, ha csatlakozási szándékát olyan egyesület felé jelezte, mely nem kap a későbbiekben LEADER HACS címet?***

***Az IH közlemény alapján a Magyar Nemzeti Vidéki Hálózat, a megyei önkormányzatok, a Nemzeti Agrárgazdasági Kamara képviselői támogatják a HFS tervezési terület elrendezését. Kérem, hogy a hatékonyabb egyeztetés érdekében a fenti szervezetek területért felelős személyeit megnevezni szíveskedjenek, hogy az előírt határidőre az egyeztetéseket el tudjuk végezni.”***

2014. február 19:

* Képviselőtestület döntése a Marcali és Térsége Területfejlesztési Egyesületbe történő belépésről. Az előterjesztés hivatkozik a testület 2014. január 23-i döntésére, a 2014. február 6-án megjelent az EMVA Társfinanszírozású intézkedések Irányító Hatóságának 5/2014 (II.6.) közleményére.
* 2014. február 19-ig a járás 2/3-a jelezte csatlakozási szándékát az Egyesülethez. A végleges tervezési dokumentáció benyújtási határideje 2014. március 5-e volt. Annak ellenére, hogy mind a csurgói, mind a fonyódi egyesület ismerte a települések döntéseit, kérelmüket változatlan formában nyújtották be.
* Megalakul a Marcali és Térsége Területfejlesztési Egyesület. Az egyesületbe alapítóként belép a csurgói egyesület munkaszervezetének tagja.

2014. február 21:

az előzetes szerveződési szándékot 2014. február 21-ig lehetett elektronikusan benyújtani. Eddig az időpontig a másik két egyesület is módosíthatta volna kérelmét a tényeknek megfelelően. Az előzetes kérelem benyújtásra került.

2014. február 27:

a csurgói egyesület munkaszervezetének tagja, mint a Marcali és Térsége Területfejlesztési Egyesület egyik alapító szervének képviselője a Bírósághoz fordul az egyesület alapszabályának módosítása érdekében.

2014. február 28:

* Meghívó az érintett 4 2007- 2013 időszakban működő egyesület elnökének, hogy 2014. március 4-én a beadási határidő előtt kerüljön sor a területi lefedés egyeztetésére. 2 egyesület képviselője nem jött el, a csurgói egyesületet a munkaszervezet vezetője képviselte. Az egyeztetésen részt vett még Jakó Gergely, Szászfalvi László, Móring József Attila. A marcali egyesület kivételével a jelenlévők úgy döntöttek, megvárják, hogy a NAKVI befogadja- e a marcali jelentkezést.
* Taggyűlést tart a Marcali és Térsége Területfejlesztési Egyesület az alapszabály módosításáról, mivel az alapító tagként belépő csurgói képviselő a bíróságnál támadta meg az egyesület alapszabályát, melyre a bíróság észrevételt nem tett.

2014. március 4:

A Kaposvári Törvényszék nyilvántartásba veszi a Marcali és Térsége Területfejlesztési Egyesületet.

2014. március 5:

Benyújtásra kerül a marcali egyesület kérelme. A kísérő levélben jeleztük a csatlakozó önkormányzatok számát, valamint azt, hogy az IH közleménynek megfelelően már két alkalommal kezdeményeztünk egyeztetést a korábban működő egyesületekkel.

2014. március 11:

a NAKVI hiánypótlásra szólítja fel az egyesületet. A hiánypótlásban a benyújtott szándéknyilatkozatok közül 8 esetben találtak formai hibát. Az egyesület kérelmét és jogosultságát a hiánypótlás nem kifogásolta.

2014. március 13:

Benyújtásra kerül a NAKVI által kiírt hiánypótlás.

2014. március 19:

* 10.23 perc: Egyeztető tárgyalás kérése 2014. március 21-re a NAKVI felhívásának megfelelően. Részt vevők: Pongrácz Máté MNVH, Jakó Gergely, érintett egyesületek elnökei.
* 13.49 perc: Pongrácz Máté az egyeztetés kezdeményezésére úgy válaszol, hogy arra március 21-én kerül sor Kaposváron.
* 12.06 perc: Balogh István a Balatongyöngye Egyesület elnöke levélben keresi meg az érintett településeket, hogy jelezzék melyik egyesülettel kívánnak részt venni a 2014- 2020 közötti időszakban a tervezési feladatok ellátásában.
* A marcali egyesülethez csatlakozó önkormányzatoknak minta levél kerül kiküldésre, valamint értesítjük a Balatongyöngye Egyesületet a marcali képviselő-testület korábbi döntéséről.

2014. március 21:

A területi átfedés megszűntetésére tett egyeztetés ismételten eredménytelenül telt el 2 akciócsoporttal kapcsolatban. (4-ből már csak 2 nem volt hajlandó módosítani álláspontján a testületi határozatok bemutatása után sem). Az eredménytelenségről a hiánypótlásban tájékoztattuk a NAKVI-t.

2014. március 24:

Pongrácz Máté MNVH értesíti az Irányító Hatóságot a március 21-én lezajlott egyeztetésről. Idézet a tájékoztatóból:

* ***„Az egyeztetésen Dr. Sütő László bemutatta azon önkormányzatok testületi döntéseit, amelyek - amennyiben a Marcali és Térsége Területfejlesztési Egyesület megkapja a Helyi Fejlesztési Stratégiához kapcsolódó tervezési terület előzetes elismerését, akkor - az Ő területükhöz kívánnak tartozni.”***
* ***„A Balatongyöngye Vidékfejlesztési Egyesület és a Vidékünk a Jövőnk Szövetség képviselői kijelentették, hogy a jelenlegi területi lefedettséggel kívánnak a továbbiakban is működni. Felhívtam a figyelmet, hogy az IH közleményben foglaltak szerint érdemes a területi lefedettséget járáshatárhoz igazítani, Somogyfajsz pedig átnyúl a Kaposvári járásba. Az Észak-Kaposi Partnerek Vidékfejlesztési Egyesület képviselője közölte, hogy ők hiánypótlást nyújtanak be, melyben lemondanak a szóban forgó településről. Az egyeztetés néha személyeskedő stílusba ment át, egyezség nem született.”***
* A Balatongyöngye egyesület képviselője annak ellenére nyilatkozott így, hogy március 19-én kérték az önkormányzatok nyilatkozatait, hogy ki kíván velük együttműködni.

2014. március 25:

Dr. Maácz Miklós főosztályvezető válaszol a 2014. február 17-én feltett kérdésekre:

***„A HFS tervezési terület előzetes elismerése iránti kérelmük jelenleg a Nemzeti Agrárszaktanácsadási, Képzési és Vidékfejlesztési Intézet (NAKVI) ügyintézése alatt áll, ugyanis a kérelemben feltüntetett települések átfedésben vannak a Vidékünk a Jövőnk Szövetség, valamint a  Balatongyöngye Vidékfejlesztési Egyesület kérelmeiben szereplő településekkel. A NAKVI hiánypótlást írt ki a három érintett egyesület tekintetében a területi átfedések rendezése kapcsán. A hiánypótlások feldolgozásáig szíves türelmét kérjük, amennyiben a települések átfedése továbbra is fennáll, úgy a NAKVI további egyeztetéseket javasol a felek között. A területi átfedések feloldásában a helyi szereplők (elsődlegesen az önkormányzatok) csatlakozási szándéka a döntő, az Irányító Hatóság abban az esetben hagyja jóvá az előzetes elismerési kérelmeket, ha a helyi szintű megegyezés eredményeként megszűnnek a területi átfedések.”***

2014. április 14:

Balaton Fejlesztési Tanács közzé teszi a Balaton kiemelt térség fejlesztési koncepcióját. Marcalit a 6 gazdaságfejlesztési térség egyik központjának nevezi az anyag. (Csurgó értelemszerűen nem szerepel benne, Fonyód csak 2 másik várossal együtt jelenik meg: Fonyód- Boglár- Lelle)

2014. május 8:

A Vidékfejlesztési Minisztérium tájékoztató levélben ismételten kéri a területi átfedés megszűntetését a 3 egyesülettől. Mind a három egyesület megkapta a Minisztérium tájékoztatását. A marcali terület jelenleg is megfelel minden kritériumnak.

2014. május 12:

A tájékoztatásban foglaltaknak megfelelően ismételt megerősítő határozat mintát küldtünk ki a marcali egyesülethez csatlakozni kívánó településeknek. Ezen kívül Balatonkeresztúr és Nagyszakácsi Községek polgármestereivel személyes egyeztetés történt.

2014. május 15:

Újabb egyeztető megbeszélés kérése írásban a csurgói egyesület elnökétől, akit telefonon nem lehetett elérni. Időpontja május 21. 10.00-ra. A meghívásra válasz a mai napig nem érkezett.

2014. május 16:

10.50 perc: Újabb egyeztető megbeszélés kérése írásban a fonyódi egyesület elnökétől, akit telefonon nem tudott időpontot adni. Időpontja május 21. 10.00-ra.

12.09 perc: Balogh István elnök úr május 21. 16.00 órát javasol az egyeztetésre, melyre meghívták a csurgói egyesület képviselőjét. A meghívó egyébként ezt a napirendet nem tartalmazza.